|  |  |  |  |
| --- | --- | --- | --- |
| **CONSILIUL ORĂŞENESC**  **ANENII NOI** |  | | **ГОРОДСКОЙ СОВЕТ**  **АНЕНИЙ НОЙ** |
| MD 6501 or. Anenii Noi, str. Suvorov, 6 tel/fax 026522108, consiliulorasenesc@gmail.com |  | MD 6501, г.Анений Ной, ул.Суворов, 6 тел/факс 026522108,consiliulorasenesc@gmail.com | |

**DECIZIE nr.\_\_\_ PROIECT nr. 16**

**din \_\_\_\_\_ ianuarie 2024**

**Cu privire la alocarea contribuţiei financiare,**

**pentru anul 2024, în cadrul proiectului ”Zona rezidențială –**

**spațiu urban confortabil și incluziv”**

Examinând nota informativă prezentată de primarul or. Anenii Noi, dl Alexandr Maţarin, privind alocarea contribuției pentru anul 2024 la proiectul ”Zona rezidențială – spațiu urban confortabil și incluziv”, inițiat în anul 2023, finanțat de Polish AID în cadrul Fondului pentru Comunitățile Urbane implementat de Solidarity Fund PL în Moldova; în temeiul at. 14, alin. (2), lit. f) din Legea nr. 436/2006 privind administraţia publică locală; Legea nr. 435/2006 art. 4, lit. (h) privind descentralizarea administrativă; Legea 397-XV din 16.10.2003, privind finanţele publice locale cu modificările şi completările ulterioare, având avizul comisiei consultative, Consiliul orășenesc Anenii Noi,

**DECIDE:**

1. Se alocă, din soldul disponibil al primăriei, contribuția pentru cofinanțarea proiectului ”Zona rezidențială – spațiu urban confortabil și incluziv” în sumă de 300 000 de lei din costul total al proiectului de 900 000 de lei (22 200 de lei fiind valorificați în anul 2023 în cadrul primei tranșe de finanțare).

2. Se majorează cu 577 800 de lei suma veniturilor bugetului local, respectiv majorând cheltuielile în sumă de 577 800 pentru: amenajarea și completarea terenului de joacă cu echipamente conform necesităților de vârstă; amenajarea și dotarea cu mobilier urban și echipamente de sport a unui spațiu destinat vârstnicilor; lucrări de reabilitare și amenajare a curții; organizarea evenimentelor de cartier; asigurarea vizibilității proiectului și costuri de personal (conform anexei nr. 1 şi nr. 2).

3. Responsabil de executarea prezentei decizii se numeşte dna A. Faizulina, contabilul - şef .

4. Prezenta decizie se aduce la cunoştinţă publică prin plasarea în Registrul de Stat al Actelor Locale, pe pag web şi panoul informativ al instituţiei.

5. Prezenta decizie, poate fi notificată autorității publice emitente de Oficiului Teritorial Căușeni al Cancelariei de Stat în termen de 30 de zile de la data includerii actului în Registrul de stat al actelor locale.

6. Prezenta decizie, poate fi contestată de persoana interesată, prin intermediul Judecătoriei Anenii Noi, sediul Central (or. Anenii Noi, str. Marțișor nr. 15), în termen de 30 de zile de la comunicare.

7. Controlul asupra executării prezentei decizii se atribuie dlui Maţarin A., primar.

**Președintele ședinței:**

**Contrasemnează:**

**Secretara Consiliului orășenesc R. Melnic**

Votat: pro – , contra – 0, abţinut – 0

**Anexa nr. 1**

**La decizia CO Anenii Noi nr. \_\_\_,**

**din \_\_\_\_\_\_\_**

|  |  |  |  |
| --- | --- | --- | --- |
| **Denumireea mărfii/serviciului** | **Unitate de măsură** | **Preț unitar** | **Suma totală** |
| amenajarea și completarea terenului de joacă cu echipamente conform necesităților de vârstă (echipamente de joc, gard decorativ) | 1 | 138 000 | 138 000 |
| amenajarea unui spațiu destinat  vârstnicilor (amenajare clumbe, acoperire cu pietriș)  dotarea spațiului cu mobilier urban (masă cu bănci, balansoar, urnă)  dotarea spațiului cu echipamente de sport (aparate fitnes) | 1 | 16 000 | 174 000 |
| 1 | 33 000 |
| 1 | 125 000 |
| lucrări de amenajare a intrărilor în blocuri (reparație capitală) | 1 | 191 600 | 191 600 |
| organizarea evenimentelor de cartier (birotică, produse alimentare, suvenire) | 4 | 4 875 | 19 500 |
| asigurarea vizibilității proiectului (panouri, abțibilduri) | 1 | 5 100 | 5 100 |
| servicii de personal | 2 | 24 800 | 49 600 |
| **TOTAL** |  |  | **577 800** |

**Anexa nr. 2**

**La decizia CO Anenii Noi nr. \_\_\_,**

**din \_\_\_\_\_\_\_**

|  |  |  |  |
| --- | --- | --- | --- |
| **Denumireea mărfii/serviciului** | **Unitate de măsură** | **Preț unitar** | **Suma totală** |
| Reparația capitală a curții | 1 | 300 000 | 300 000 |
| **TOTAL** |  |  | **300 000** |